2023. gada Kannu kinofestivāls

76. ikgadējais Kannu kinofestivāls ir kinofestivāls, kas norisinājās 2023. gadā no 16. līdz 27. maijam Kannās, Francijā. Žūrijas prezidents bija zviedru filmu veidotājs Rūbens Ēstlunds. Festivāla galveno balvu, Zelta palmas zaru, ieguva Francijas filma "Kritiena anatomija", Žistīne Trijē kļuva par trešo sievieti režisori, kas saņēma balvu, pēc Džeinas Kempiones 1993. gadā un Žilijas Dikurno 2021. gadā. Grand Prix balvu saņēma Džonatana Gleizera filma "Interešu zona".

Uz festivāla galvenā plakāta attēlota aktrise Katrina Deneva no filmas La Chamade (1968) uzņemšanas procesa. Šāds plakāts izvēlēts kā cieņas apliecinājums Denevai par viņas ieguldījumu kino.

Kinofestivāla laikā pasniedza divus Goda zelta palmas zarus: pirmo kinofestivāla atklāšanas ceremonijas laikā saņēma Maikls Daglass; un otru pasniedza Harisonam Fordam pirms filmas "Indiana Džonss un Likteņa rats" pasaules pirmizrādes.

Kinofestivālu atklāja ar Maivenas režisēto filmu "Žanna Dibarī. Karaļa favorīte" un noslēdza ar Pixar animācijas filmu "Elementāri" (režisors Pīters Sons).

 Konkursa filmas 
Sekojošās filmas sacentās par Zelta palmas zaru.
 Filmas nosaukums  Režisors Valsts "Par sausu zāli" (Kuru Otlar Üstüne) Nuri Bilge Džejlans Turcija, Francija, Vācija "Kritiena anatomija" (Anatomie d'une chute) Žistīne Trijē Francija Asphalt City Žans Stefans Sovairē ASV "Asteroīdu pilsēta" (Asteroid City) Vess Andersons Banel et Adama Ramata Tulajē Sī Senegāla, Mali, Francija Il sol dell'avvenire Nani Moreti Itālija, Francija "Himera" (La chimera) Alīče Rorvākere Itālija, Francija, Šveice Club Zero Džesika Hausnere Austrija, Dānija, Francija, Vācija, Apvienotā Karaliste "Kritušās lapas" (Kuolleet lehdet) Aki Kaurismeki Somija "Karaliskās spēlītes" (Firebrand) Karīms Ainuzs Apvienotā Karaliste Banāt Olfa Kautere Ben Hanija Tunisija, Francija, Vācija Le Retour Katerina KursīniFrancija "Nolaupīts" (Rapito) Marko Belokio Itālija, Francija, Vācija L'été dernier Katerina Breilata Francija "Maijs decembrī" (May December) Tods Heinss ASV "Monstrs" (Kaibutsu) Hirokazu Kore-eda Japāna "Vecais ozols" (The Old Oak) Kens Loučs Apvienotā Karaliste, Francija, Beļģija "Jaukās dienas" (Perfect Days) Vims Venderss Japāna, Vācija "Dzīves garšas" (La Passion de Dodin Bouffant) Trans Āns Hungss Francija Jeunesse Vans Bins Ķīna, Francija, Luksemburga, Nīderlande "Interešu zona" (The Zone of Interest) Džonatans Gleizers Apvienotā Karaliste, ASV, Polija

 Atsauces 

 Ārējās saites 


kannas
Kategorija:Kannu kinofestivāls